ΓΡΑΠΤΗ ΕΡΩΤΗΣΗ E-0121/00

υποβολή: Ioannis Souladakis (PSE) προς την Επιτροπή

(27 Ιανουαρίου 2000)

Θέμα: Παραβίαση Συμφωνίας Εμπορίου ΕΕ Νότιας Αφρικής

Η επιμονή της Νότιας Αφρικής να χρησιμοποιεί σε αλκοολούχα προϊόντα της τις κατοχυρωμένες ονομασίες ούζο και γκράπα των προστατευόμενων αντίστοιχων ποτών της Ελλάδας και της Ιταλίας θέτει σε αμφισβήτηση τη συμφωνία ελεύθερου εμπορίου πουπογράφτηκε πρόσφατα μεταξύ της ΕΕ και της παραπάνω χώρας. Η συμπεριφορά αυτή της Νότιας Αφρικής δημιουργεί προβλήματα στην προσπάθεια προσέγγισης μεταξύ των δύο πλευρών, ιδιαίτερα μετά την κατάργηση του απαρτχάιντ και τη λήξη της διεθνούς απομόνωσης της χώρας για δεκαετίες.

Η καταστρατήγηση συμφωνιών της ΕΕ με τρίτες χώρες εις βάρος συγκεκριμένων συμφερόντων παραγωγικών ομάδων των χωρών μελών της Ένωσης είναι προτιμότερο να προλαμβάνεται πριν από την σύναψη των σχετικών συμφωνιών. Δεδομένης της ύπαρξης μεγάλου αριθμού παρόμοιων συμφωνιών με τρίτες χώρες, τα αρμόδια όργανα της Ευρωπαϊκής Ένωσης θα πρέπει να λαμβάνουν εκάστοτε τα απαραίτητα προληπτικά μέτρα για την αποφυγή κινδύνων παραχάραξης μεγαλύτερου αριθμού προστατευόμενων προϊόντων.

Λαμβάνει η Επιτροπήπόψη την προστασία κατοχυρωμένων ονομασιών προϊόντων της ΕΕ κατά τη σύναψη συμφωνιών ελευθέρου εμπορίου και ποια μέσα διαθέτει στη συγκεκριμένη περίπτωση, προκειμένου να προστατέψει τους παραγωγούς ούζου και γκράπας από τη παραχάραξη πουφίστανται οι σχετικές ονομασίες στη Νότιο Αφρική.

Απάντηση του κ. Nielson εξ ονόματος της Επιτροπής

(8 Μαρτίου 2000)

Η διαπραγμάτευση συμφωνιών ελεύθερων συναλλαγών μεταξύ της Κοινότητας και τρίτων χωρών έχει, κυρίως, σκοπό την κατάργηση των εμποδίων όσον αφορά τις συναλλαγές μεταξύ των μερών για όλες ουσιαστικά τις συναλλαγές τους. Ωστόσο, οι συμφωνίες καλύπτουν επίσης τομείς που έχουν σχέση με τις συναλλαγές, όπως είναι η προστασία των δικαιωμάτων πνευματικής ιδιοκτησίας. Αυτή ήταν η περίπτωση της συμφωνίας μεταξύ Κοινότητας-Νοτίου Αφρικής.

Οι διαπραγματεύσεις οι οποίες κατέληξαν στη συμφωνία εμπορίου, ανάπτυξης και συνεργασίας (ΤDCA), παρακολουθήθηκαν από κοντά καθ' όλη τη διάρκειά τους από το Συμβούλιο, σύμφωνα με την εντολή διαπραγμάτευσης πουιοθέτησε το Συμβούλιο, το Μάρτιο του 1996. Τα αποτελέσματα των διαπραγματεύσεων αυτών έλαβαν την ομόφωνηποστήριξη κρατών μελών στο Ευρωπαϊκό Συμβούλιο του Βερολίνου, το Μάρτιο του 1999, και, εκ νέου, τον Ιούλιο του 1999, όταν το Συμβούλιο αποφάσισε την προσωρινή εφαρμογή της TDCA. Τον Οκτώβριο του 1999, το Κοινοβούλιο ενέκρινε τη συμφωνία TDCA.

Όσον αφορά την προστασία ονομασιών για οινοπνευματώδη, οι ονομασίες ούζο και grappa προστατεύονται πλήρως στο έδαφος της Κοινότητας για τα αντίστοιχα ελληνικά ή ιταλικά προϊόντα((1)).Για το λόγο αυτό, κανένα προϊόν τρίτης χώρας δεν μπορεί να εισαχθεί και να εμπορευματοποιηθεί στο εσωτερικό της Κοινότηταςπό αυτές τις ονομασίες. Σε πολυμερές επίπεδο, οι δύο αυτές ονομασίες δεν προστατεύονται βάσει των εμπορικών πτυχών των δικαιωμάτων της πνευματικής ιδιοκτησίας (TRIPs). Ωστόσο, η στρατηγική της Κοινότητας είναι η διαπραγμάτευση διμερών και πολυμερών συμφωνιών για να εξασφαλίζεται η προστασία των ονομασιών αυτών στις αγορές τρίτης χώρας. Ορισμένες τρίτες χώρες, συμπεριλαμβανομένης της Νοτίου Αφρικής, αντιτίθενται ακόμα στην προστασία αυτή. Ωστόσο, οι διμερείς συμφωνίες που έχουν συναφθεί από την Κοινότητα με το Μεξικό και την Ελβετία περιέχουν πράγματι τις απαραίτητες προστατευτικές διατάξεις. Παρόμοιες συμφωνίες βρίσκονται τώρα στο στάδιο της διαπραγμάτευσης με τιςποψήφιες για προσχώρηση χώρες και τις γειτονικές τους χώρες, καθώς και με τον Καναδά.

Όσον αφορά τη Νότιο Αφρική, η TDCA πουπογράφηκε τον Οκτώβριο του 1999, περιέχει αναφορά για την προστασία τωνport και sherry που αναγνωρίζονται βάσει των πολυμερών κανόνων TRIPs.((2)) Αλλά η TDCA επιβεβαίωνε ότι η προστασία παραδοσιακών ονομασιών οινοπνευματωδών ποτών όπως είναι η grappa και το ούζο, πρέπει ακόμα να επιτευχθεί στη χωριστή συμφωνία σχετικά με τους οίνους και τα οινοπνευματώδη ποτά, η οποία βρίσκεται στο στάδιο της διαπραγμάτευσης με τη Νότιο Αφρική τα τελευταία τρία χρόνια. Αυτή η χωριστή συμφωνία προβλεπόταν αρχικά στην εντολή διαπραγμάτευσης της κύριας συμφωνίας που είχε δοθεί στην Επιτροπή το 1996. Η διαπραγματευτική ομάδα της Επιτροπής ακολουθεί σταθερά την κοινοτική θέση σχετικά με το θέμα.

Τον Φεβρουάριο του 2000, η κυβέρνηση της Νοτίου Αφρικής δέχτηκε την πρόταση της Κοινότητας για την προστασία της ονομασίας ούζο και των άλλων παραδοσιακών ονομασιών οινοπνευματωδών(3) για τα αντίστοιχα κοινοτικά προϊόντα μετά από μία πενταετή μεταβατική περίοδο. Επιπλέον, συμφωνήθηκε με τη Νότιο Αφρική να επαναληφθούν οι διαπραγματεύσεις της συμφωνίας σχετικά με τους οίνους και τα οινοπνευματώδη ποτά τον Μάρτιο του 2000, με στόχο την ολοκλήρωσή τους την 1 Ιουλίου 2000 και την έναρξη της ισχύος της την 1η Σεπτεμβρίου 2000.

(1) Βλέπε κανονισμό του Συμβουλίου (ΕΟΚ) αριθ. 1576/89 της 29ης Μαΐου 1989 που καθορίζει τους γενικούς κανόνες για τον ορισμό, την περιγραφή και την παρουσίαση οινοπνευματωδών ποτών (ΕΕ L 160 της 12.6.1989).

(2) Βλέπε παράρτημα Χ της απόφασης του Συμβουλίου 1999/753/ΕΚ της 29ης Ιουλίου 1999 σχετικά με την προσωρινή εφαρμογή της συμφωνίας εμπορίου, ανάπτυξης και συνεργασίας μεταξύ της Ευρωπαϊκής Κοινότητας και των κρατών μελών της, αφενός, και της Δημοκρατίας της Νοτίου Αφρικής, αφετέρου (ΕΕ L 311 της 4.12.1999).

(3) Grappa, Korn, Kornbrand, Pacharan, Jgertee.